Pasaules čempiones šahā

Pasaules čempiones šahā – FIDE labākās Pasaules šahistes nosaukuma izcīņas uzvarētājas.

 Sacensību vēsture 
Pasaules čempionāts sievietēm pirmo reizi tika aizvadīts 1927. gadā, kad tajā uzvarēja Vera Menčika. Turnīri parasti tika organizēti vienlaicīgi ar Pasaules šaha olimpiādēm. Veras Menčikas pārsvars pār savām konkurentēm pirms Otrā pasaules kara bija neapstrīdams, un viņa samērā viegli spēja nosargāt savu titulu. Pasaules čempionātos 1937. un 1939. gadā piedalījās arī Latvijas šahiste Milda Lauberte, kas savā pirmajā čempionātā izcīnīja bronzas medaļu, bet otrajā - ierindojās 6. vietā.

Pēc tam, kad Vera Menčika gāja bojā Otrā pasaules kara laikā, čempiones vieta ilgu laiku palika vakanta. Tikai 1949./50. gadā Maskavā tika sarīkots turnīrs spēcīgākajām šahistēm, kurā uzvarēja Ludmila Rudenko, liekot pamatus padomju šaha skolas dominancei. Pasaules čempionāti sievietēm notika pēc līdzīgas sistēmas kā vīriešu šaha čempionāti - tie sastāvēja no starpzonu turnīriem, pretendentu turnīriem vai mačiem, un mača par Pasaules čempiona titulu, kurā tikās esošā Pasaules čempione ar pretendenti uz šo nosaukumu.

1962. gadā par Pasaules čempioni kļuva toreizējās PSRS republikas Gruzijas šahiste Nona Gaprindašvili. Tas bija sākums Gruzijas fenomenam sieviešu šahā, kad gandrīz 30 gadus Gruzijas šahistes bija vienas no galvenajām pretendentēm uz čempiones titulu. 1978. gadā Gaprindašvili čempiones tronī nomainīja Maija Čiburdanidze, tiesības spēlēt mačus par čempiones nosaukumu izcīnīja Nana Aleksandrija un Nana Joseliani. Jāatzīmē, ka šajā laikā divi mači par Pasaules šaha čempiones nosaukumu - 1965. un 1972. gadā - notika Rīgā.

Tomēr 1991. gadā Ķīnas šahiste Sje Dzjuņa pārtrauca Gruzijas un iesāka Ķīnas ēru sieviešu šahā. Lai gan 1996. gadā Žuža Polgāra uzvarēja Sje Dzjuņu, pēc trim gadiem ķīniešu šahiste atguva savu titulu. Arī vēlāk ķīniešu šahistes - Džu Čeņa, Sjui Juihua, Hou Jifaņa - regulāri uzvarēja Pasaules sieviešu šaha čempionātos.

2000. gadā, tāpat kā vīriešiem, FIDE sieviešu čempionātu izspēlē ieviesa izslēgšanas sistēmu. Tā radīja papildus intrigu, jo rezultāti kļuva neprognozējami, kļūda vienā partijā liedza turpināt cīņu par titulu. Tomēr tas, ka čempiones pēc katra izslēgšanas turnīra mainījās, un nebūt ne pati spēcīgākā šahiste vienmēr kļuva par turnīra uzvarētāju, bija izslēgšanas sistēmas mīnuss.

2010. gadā FIDE uzlaboja esošo izspēles sistēmu. No 2011. gada gadu pēc izslēgšanas sistēmas turnīra tiek izspēlēts mačs par Pasaules čempiones nosaukumu, kurā iepriekšējā gada izslēgšanas turnīra uzvarētāja, Pasaules čempione šahā tiekas ar pretendenti, kura ir izcīnījusi šādas tiesības FIDE «Grand Prix» turnīru sērijā.Regulations for the Women’s World Championship Match (FWWCM) 2011

 Pasaules sieviešu šaha čempionāti 
GadsVietaMačs vai turnīrsRezultāts1927LondonaVera Menčika, turnīrs (12 dalībnieces)1930HamburgaVera Menčika, turnīrs (5 dalībnieces)1931PrāgaVera Menčika, turnīrs (5 dalībnieces)1933FolkestonaVera Menčika, turnīrs (8 dalībnieces)1934RoterdamaVera Menčika - Soņa Grafa3 : 11935VaršavaVera Menčika, turnīrs (10 dalībnieces)1937ZemmeringaVera Menčika - Soņa Grafa11½ : 4½1937StokholmaVera Menčika, turnīrs (Šveices sistēma) (26 dalībnieces)1939BuenosairesaVera Menčika, turnīrs (20 dalībnieces)1949 / 1950MaskavaLudmila Rudenko, turnīrs (16 dalībnieces)1953ĻeņingradaJeļizaveta Bikova - Ludmila Rudenko8 : 61956MaskavaOlga Rubcova, turnīrs (3 dalībnieces)1958MaskavaJeļizaveta Bikova - Olga Rubcova8½ : 5½1959MaskavaJeļizaveta Bikova - Kira Zvorikina8½ : 4½1962MaskavaNona Gaprindašvili - Jeļizaveta Bikova9 : 21965RīgaNona Gaprindašvili - Alla Kušnira8½ : 4½1969Tbilisi/MaskavaNona Gaprindašvili - Alla Kušnira9½ : 4½1972RīgaNona Gaprindašvili - Alla Kušnira8½ : 7½1975Picunda/TbilisiNona Gaprindašvili - Nana Aleksandrija8½ : 3½1978PicundaMaija Čiburdanidze - Nona Gaprindašvili8½ : 6½1981Bordžomi/TbilisiMaija Čiburdanidze - Nana Aleksandrija8 : 81984VolgogradaMaija Čiburdanidze - Irina Levitina8½ : 5½1986Sofija/BordžomiMaija Čiburdanidze - Jeļena Ahmilovska8½ : 5½1988TelaviMaija Čiburdanidze - Nana Joseliani8½ : 7½1991ManilaSje Dzjuņa - Maija Čiburdanidze8½ : 6½1993MonakoSje Dzjuņa - Nana Joseliani8½ : 2½1996Haena (Spānija)Žuža Polgāra - Sje Dzjuņa8½ : 4½1999Kazaņa/ŠeņjanaSje Dzjuņa - Alisa Gaļļamova8½ : 6½2000DeliSje Dzjuņa - Cjiņa Kaņjinaizslēgšanas sistēma2½ : 1½2001MaskavaDžu Čeņa - Aleksandra Kosteņukaizslēgšanas sistēma5 : 32004ElistaAntoaneta Stefanova - Jekaterina Kovaļevskaizslēgšanas sistēma2½ : ½2006JekaterinburgaSjui Juihua - Alisa Gaļļamovaizslēgšanas sistēma2½ : ½2008NaļčikaAleksandra Kosteņuka - Hou Jifaņaizslēgšanas sistēma2½ : 1½2010AntakjaHou Jifaņa - Žuaņa Lufeiizslēgšanas sistēma5 : 32011TirānaHou Jifaņa - Humpi Koneru5½ : 2½2012HantimansijskaAnna Ušeņina - Antoaneta Stefanovaizslēgšanas sistēma3½ : 2½2013Taidžou (Dzjansu, Ķīna)Hou Jifaņa - Anna Ušeņina5½ : 1½2015SočiMarija Muzičuka - Nataļja Pogoņinaizslēgšanas sistēma2½ : 1½2016ĻvivaHou Jifaņa - Marija Muzičuka6 : 32017TeherānaTaņa Džunji - Anna Muzičukaizslēgšanas sistēma3½ : 2½2018Šanhaja/ČuncjinaDzjui Veņdzjuņa - Taņa Džunji5½ : 4½2018HantimansijskaDzjui Veņdzjuņa - Katerina Lagnoizslēgšanas sistēma5 : 32020Šanhaja/VladivostokaDzjui Veņdzjuņa - Aleksandra Gorjačkina8½ : 7½2023Šanhaja/ČuncjinaDzjui Veņdzjuņa - Lei Tindzje6½ : 5½2025Dzjui Veņdzjuņa - Taņa Džunji

 Atsauces 

 Ārējās saites 
  Pasaules sieviešu šaha čempionātu rezultāti vietnē mark-weeks.com

Kategorija:Šahs